Diari Oficial de la Generalitat Valenciana


Sumari del DOGV 9930, del 05-09-2024 (2024/8511)

RESOLUCIÓ de 9 de gener de 2024, del director general d’Urbanisme, Paisatge i Avaluació Ambiental, per la qual es formula un informe d’impacte ambiental del Projecte d’investigació d’aigües subterrànies, parcel·la 144, polígon 4, partida Dehesa, terme municipal de Barracas. Expedient: (3316447) 149/2023/AIA.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9930

Data del DOGV
:   05-09-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/8511

CVE
:   MLUB-M-4274-4320

Data del document
:   09-01-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Descriptors 

:   * impacte ambiental

«Informe d’impacte ambiental

Expedient: (3316447) 149/2023/AIA.

Títol: Projecte d’investigació d’aigües subterrànies.

Promotor: Igual Escriche, SL.

Òrgan substantiu: Servici Territorial d’Indústria, Energia i Mines de Castelló.

Ref. òrgan substantiu: ASOSUB/2023/65/12.

Localització: parcel·la 144, polígon 4, partida Dehesa, terme municipal de Barracas.

Antecedents i tramitació administrativa

Per Resolució de 26 d’agost de 2022, del director general de Qualitat i Educació Ambiental, es va formular un informe d’impacte ambiental del projecte d’investigació d’aigües subterrànies en la parcel·la 144 del polígon 4, partida Dehesa, del terme municipal de Barracas (núm. expedient: (1223205) 53/2019/AIA) amb destinació al reg de suport per microaspersió de carrasques tofoneres de la mateixa parcel·la. Esta parcel·la té una extensió de 47.001 m² i la superfície regable és de 44.298 m². Es va estimar que la demanda d’aigua total i el cabal requerits per a l’explotació eren de 4.430 m³/any (a raó de 1.000 m³/ ha/any) i 6 l/s, respectivament, per la qual cosa es va considerar que amb un volum màxim anual inferior als 7.000 m³ les necessitats quedaven cobertes.

Actualment, mitjançant este sondeig es rega una superfície de 177.346 m² distribuïda en un total de 25 parcel·les del terme municipal de Barracas (Castelló), propietat del promotor. El pou ha reduït el cabal de 6 l/s a 1 l/s, per la qual cosa el promotor considera necessari fer un nou sondeig per a completar les necessitats hídriques de tota la superfície regable.

A través d’un escrit firmat el 29 de setembre de 2023 pel cap del Servici Territorial d’Indústria, Energia i Mines de Castelló, va tindre entrada en este òrgan ambiental el document ambiental i el projecte corresponent (referència expedient: ASOSUB/2023/65/12), a fi de ser sotmés al procediment d’avaluació ambiental simplificada, de conformitat amb la Llei 21/2013, de 9 de desembre (d’ara en avant, LEA), i el Reial decret 445/2023, de 13 de juny.

El 26 d’octubre de 2023, el Servici d’Avaluació d’Impacte Ambiental remet una consulta a l’Ajuntament de Barracas i a la Subdirecció General d’Espais Naturals i Biodiversitat. Transcorregut el termini màxim de consulta establit en l’article 46 de la Llei 21/2013, no s’ha rebut contestació.

Vista la informació continguda en l’expedient, es considera que es disposa d’elements suficients de juí per a fer l’avaluació d’impacte ambiental simplificada.

Criteris ambientals

Per a l’emissió d’este informe d’impacte ambiental, de conformitat amb l’article 47 de la Llei 21/2013, de 9 de desembre, d’avaluació ambiental, s’han tingut en compte els criteris de l’apartat Ade l’annex III de la llei esmentada.

Característiques del projecte

L’objecte del projecte és l’execució d’un sondeig de captació d’aigües subterrànies en la parcel·la 144 del polígon 4 del terme municipal de Barracas per al reg de suport per microaspersió de carrasques tofoneres plantades en una superfície de 177.346 m² corresponent a les parcel·les següents: 133 del polígon 1; 187, 195 i 350 del polígon 2; 97, 144, 146, 147, 151, 161, 328 i 343 del polígon 4; 3 del polígon 6; 180 del polígon 10; 233, 234, 235, 237, 264, 272, 293 i 295 del polígon 11, i 142, 143 i 290 del polígon 13. La superfície total ocupada per estes parcel·les és de 210.904 m².

Per a fer el reg de la totalitat de l’explotació, s’estima que el volum requerit ascendix a 17.735 m³/any, ja que es considera una demanda de 1.000 m³/ha/any, amb un cabal punta el mes de juliol, establit com a màxima necessitat i per a un torn de fraccionament de la bomba d’aproximadament 8 h/dia, de 5 l/s. Els materials que es preveu travessar en la perforació són calcàries i margocalcàries del Malm (Juràssic inferior).

El sondeig ha sigut projectat a rotopercussió directa, amb 310 mm de diàmetre i una profunditat prevista de 350 m. Si el sondeig resulta positiu, la previsió és entubar-lo amb una canonada de ferro de 7 mm de grossària i 250 mm de diàmetre i equiparar-lo amb una bomba submergida situada a 250 m de profunditat capaç de subministrar un cabal màxim instantani de 300-350 l/min. L’espai anular comprés entre la canonada i el terreny serà cimentat fins a una profunditat de dos metres. Amb la finalitat d’evitar l’entrada d’aigües superficials que puguen contaminar les aigües subterrànies, la canonada d’embrocament sobreeixirà almenys 40 cm respecte a la superfície del terreny i sobre esta es col·locarà una tapa o un dispositiu de protecció. Una vegada finalitzada l’obra de perforació, es construirà una caseta de 16 m² que albergarà el grup de bombament, que estarà insonoritzat, i les instal·lacions elèctriques.

Els materials que s’extraguen del sondeig durant la perforació, que estaran constituïts per aigua i detritus (fragments de roca) s’emmagatzemaran en una bassa d’evacuació amb capacitat suficient per a albergar el volum del sondeig que cal perforar.

L’accés a l’emplaçament on s’executarà l’obra es farà per camins existents, sense que siga necessari obrir-hi accessos nous.

El termini d’execució previst per a realitzar les obres serà d’una setmana, a partir de la data de recepció de les autoritzacions necessàries atorgades pels organismes competents.

Ubicació del projecte

El projecte es localitza a la comarca de l’Alt Palància, paratge Dehesa, en la parcel·la 144 del polígon 4 (ref. cadastral: 47637T218448777678GF) del terme municipal de Barracas (Castelló). Les coordenades UTM (fus 30, dàtum ETRS89) del punt de perforació són: X = 697.249, Y = 4.431.208, Z = 995 msnm.

Consultat el visor cartogràfic de la Generalitat, s’observa que el sondeig se situa en la zona d’afecció de l’autovia A-23. Segons la informació facilitada pel promotor, s’ha sol·licitat una autorització a la Unitat de Carreteres de l’Estat a Castelló de la Demarcació de Carreteres de l’Estat a la Comunitat Valenciana.

L’obra se situa a menys de 500 m de terreny forestal, per la qual cosa es considera zona d’influència forestal, d’acord amb el que establix la Llei 3/1993, de 9 de desembre, forestal de la Comunitat Valenciana.

El punt de sondeig es localitza en l’espai protegit de la Xarxa Natura 9755 GKX Alt Palància (ES5223005), dins de la categoria de zonificació C. No hi ha hàbitats d’interés prioritari en l’àmbit del projecte ni vies pecuàries a l’entorn de l’actuació que puguen veure’s afectades.

Atesa la classificació del Pla hidrològic 2022/2027 de la Confederació Hidrogràfica del Xúquer, el sondeig captarà aigües de la massa d’aigua subterrània denominada 080.124 serra del Toro, considerada en bon estat quantitatiu, químic i global.

El promotor indica que no té constància de l’existència de pous en un radi mínim de 100 metres.

No s’ha posat de manifest la presència en este emplaçament de béns culturals, restes arqueològiques ni altres elements del patrimoni cultural valencià.

Característiques de l’impacte potencial

Els principals impactes ambientals generats sobre el sòl en la fase d’execució del projecte es produiran a conseqüència dels moviments de terra necessaris per a dur a terme les obres de construcció de la bassa de llots i de perforació del sondeig. A més, el trànsit de la maquinària produirà un efecte de compactació dels horitzons superficials del sòl i pot produir la contaminació d’este i, en últim terme, de l’aqüífer, per abocament accidental de residus perillosos (olis i lubrificants).

La pèrdua de sòl per la construcció de la bassa de detritus serà de dimensions reduïdes i puntual en el temps. Les zones que resulten alterades pel tràfec de maquinària i per la construcció de la bassa seran descompactades mitjançant subsolatge i/o arada, i amb una aportació i estesa posteriors de la terra vegetal que prèviament s’haurà d’haver retirat i apilat.

La parcel·la té caràcter agrícola i no s’hi localitza cap espècie vegetal protegida, per la qual cosa per a fer l’obra no caldrà efectuar cap eliminació de vegetació. No obstant això, durant l’execució de les obres seran aplicables les mesures preventives establides per la normativa vigent en matèria de prevenció d’incendis forestals, en particular, el Decret 91/2023, de 22 de juny, del Consell, pel qual s’aprova el Reglament de la Llei 3/1993, de 9 de desembre, forestal de la Comunitat Valenciana.

L’ús de maquinària comportarà també l’emissió de gasos de combustió i partícules de pols i la generació de sorolls i vibracions, amb efecte temporal curt i de rellevància ambiental escassa. Per a evitar o mitigar estes afeccions sobre l’atmosfera i l’aire, es vigilarà que el manteniment de la maquinària siga l’adequat i que s’hi hagen fet les inspeccions tècniques previstes en la legislació sectorial. Així mateix, la perforadora estarà equipada amb captador de pols. Finalment, per a evitar o mitigar la generació de pols, es faran regs periòdics amb aigua en els accessos i zones de treball.

Al marge de l’aprofitament hídric, l’ús de recursos naturals resulta irrellevant en esta mena d’obres, així com la generació de residus, més enllà del detritus generat per la perforació i els seus additius (escumants) als quals s’afigen els materials procedents de l’excavació de la bassa de llots que, per l’escassa magnitud que tenen, caràcter terrigen i naturalesa inerta, no constituiran un problema d’eliminació, segons el projectista. La lixiviabilitat total, el contingut de contaminants en estos i l’ecotoxicitat del lixiviat són poc significatius i, en particular, no hauran de suposar un risc per a la qualitat de les aigües superficials o subterrànies.

Donades les característiques del projecte i de l’entorn pròxim, no és previsible que l’execució d’este tinga efectes apreciables sobre la Xarxa Natura 2000. Durant les obres es generaran molèsties i afeccions a les espècies faunístiques presents en la zona, i això en provocarà el desplaçament temporal o canvis en els hàbits i conductes. No obstant això, estes afeccions són considerades de caràcter temporal i es produiran en horari diürn.

No s’han detectat ni es preveuen afeccions a béns culturals, restes arqueològiques o altres elements del patrimoni cultural valencià. No obstant això, s’hi adoptaran mesures preventives i de control i seguiment per a comprovar el desenvolupament normal de les obres i per si es produïx qualsevol troballa fortuïta o situacions imprevistes.

Segons el pla d’acció territorial vigent sobre prevenció del risc d’inundació a la Comunitat Valenciana (PATRICOVA), l’emplaçament on es projecta dur a terme la perforació no es troba afectat per risc d’inundació.

Consultada la capa d’àrees crítiques enfront del canvi climàtic del visor cartogràfic de la Generalitat Valenciana, s’hi observa que la zona d’estudi es considera d’escàs interés en relació amb la recàrrega d’aqüífers i de permeabilitat baixa del sòl. D’altra banda, la vulnerabilitat de la zona a la contaminació de les aigües subterrànies es considera mitjana (COPUT, 1995).

No s’ha plantejat l’acumulació d’efectes negatius respecte d’altres explotacions preexistents. En tot cas, els possibles efectes hidrogeològics relatius a l’ús i consum de recursos naturals (aigua) entren en les competències directes de l’organisme de conca.

El risc d’accidents queda regulat per les normes laborals i de seguretat minera, que competixen a l’òrgan substantiu, de manera que és poc probable que puguen arribar a tindre efectes ambientals de consideració.

Des de l’inici es durà a terme el control i vigilància efectiva de l’execució de les mesures específiques de prevenció i correcció definides en el document ambiental, i la correcta adequació d’estes a situacions imprevistes que es puguen produir.

Conclusió

En relació amb els criteris de l’apartat a de l’annex III de la Llei 21/2013, de 9 de desembre, d’avaluació ambiental, es pot concloure que el projecte, en els termes previstos, no tindrà efectes adversos significatius sobre el medi ambient i no requerix cap avaluació d’impacte ambiental ordinària.

Consideracions jurídiques

El projecte constituïx un supòsit d’avaluació d’impacte ambiental simplificat, d’acord amb l’article 7.2 de la Llei 21/2013, de 9 de desembre, d’avaluació ambiental, en concordança amb l’epígraf a.3r del grup 3 de l’annex II de la llei esmentada.

L’expedient ha seguit el tràmit d’avaluació d’impacte ambiental simplificada, que preveu la secció 2a, capítol 2, del títol II de la Llei 21/2013.

L’article 9.1 del Decret 147/2023, de 5 de setembre, del Consell, d’aprovació del Reglament orgànic i funcional de la Conselleria de Medi Ambient, Aigua, Infraestructures i Territori, atribuïx a la Direcció General d’Urbanisme, Paisatge i Avaluació Ambiental la competència en avaluació ambiental estratègica i impacte ambiental, incloent-hi els sistemes indicadors i les avaluacions ambientals.

Per tot el que s’ha esmentat anteriorment, a proposta del Servici d’Avaluació d’Impacte Ambiental i en ús de les atribucions que tinc,

RESOLC

*Primer*

Estimar que l’execució del projecte presentat per a l’autorització d’un sondeig de captació d’aigües subterrànies amb destinació a reg en la parcel·la 144, polígon 4, del TM de Barracas (Castelló), sense perjuí de l’obtenció prèvia de les autoritzacions sectorials que li siguen aplicables, no tindrà efectes significatius sobre el medi ambient i no requerix una avaluació d’impacte ambiental ordinària. Tot això, sempre que s’ajuste a les previsions del projecte i del document ambiental i als termes d’este informe, en particular:

1r) La destinació prevista de l’aigua extreta és el reg per degoteig de parcel·les agrícoles. Les actuacions de transformació a regadiu de terrenys, en funció de la superfície afectada, constituïxen un supòsit d’avaluació d’impacte ambiental de conformitat amb la legislació vigent, i no queden incloses en l’abast de la present resolució.

2n) Es compliran les mesures preventives i correctores establides en el document ambiental, sempre que no siguen contradictòries amb les d’esta resolució. Es farà la vigilància ambiental d’acord amb el pla de vigilància i seguiment ambiental inclòs en el document ambiental, i s’adaptarà i ampliarà a les determinacions d’este condicionat, de manera que es concrete el seguiment efectiu de totes les mesures preventives i correctores plantejades, definisca responsable, mètode i periodicitat dels controls i informes, així com el mètode i la forma per a corregir les desviacions produïdes.

3r) A fi de preservar la integritat de l’aqüífer i protegir les aigües subterrànies de l’entrada de contaminants tant en la construcció de la captació d’aigua com en el segellament i clausura del pou, s’hauran de complir les instruccions bàsiques de protecció establides en el reglament de domini públic hidràulic.

4t) El contractista haurà de construir al costat de la perforació una bassa d’evacuació de llots d’unes dimensions que puga albergar tots els detritus, llots i additius generats durant la perforació, tenint en compte l’esponjament que es produïx després de l’extracció del material perforat. La bassa es buidarà periòdicament per una empresa autoritzada per a la gestió de residus no perillosos.

5t) Si durant l’execució de les obres es troben restes paleontològiques, arqueològiques o etnogràfiques, el promotor està obligat a suspendre immediatament els treballs i a comunicar la troballa a la conselleria competent en matèria de cultura, que adoptarà sense dilació les mesures procedents en compliment de la Llei 4/1998, d’11 de juny, del patrimoni cultural valencià.

6t) Donada la localització del sondeig en zona d’influència forestal, resulta aplicable el que disposa l’annex IX del Decret 91/2023, de 22 de juny, del Consell, pel qual s’aprova el Reglament de la Llei 3/1993, de 9 de desembre, forestal de la Comunitat Valenciana, que establix el plec general de normes de seguretat en prevenció d’incendis forestals que cal observar en l’execució d’obres, treballs i aprofitaments forestals que es duen a terme en terreny forestal o al voltant.

7m) Haurà de preveure’s un seguiment adequat de l’obra a fi de completar-ne la informació hidrogeològica i poder prendre sobre el terreny les decisions tècniques i de seguretat més adequades en cas d’incidències o imprevistos.

8u) No es faran actuacions de proveïment de carburant o manteniment de maquinària que puguen contaminar el sòl o les aigües subterrànies. En el cas d’abocaments accidentals d’olis o altres residus perillosos procedents dels vehicles o de la maquinària, s’arreplegarà l’abocament i el sòl contaminat, i l’evacuarà un gestor autoritzat, i es procedirà a la revegetació.

9é) Durant el temps que dure l’assaig de bombament, i a fi de previndre processos erosius i evitar escolaments incontrolats, l’aigua extreta s’haurà d’abocar a llits naturals, directament o a través d’un sistema d’evacuació que, mitjançant la laminació de cabals o dissipadors d’energia, resulte efectiu per a evitar l’erosió i els possibles danys en infraestructures i propietats adjacents. Si estos es produïxen, el promotor de l’obra haurà de reparar els desperfectes i, si és el cas, indemnitzar els afectats pels perjuís ocasionats.

10m) S’haurà de preveure que el sondeig quede habilitat i disponible per a controls futurs de piezometria i de mostreig de l’aigua subterrània, llevat que l’òrgan competent ho determine innecessari per disposar d’altres opcions o d’una xarxa suficient.

11é) Una vegada conclòs el sondeig, la zona de treball haurà de quedar en estat perfecte de neteja. S’hauran d’arreplegar tots els residus que s’hagen generat durant les labors de perforació i gestionar d’acord amb la condició d’estos. El material extret de la perforació (codi LER 01 05 04) haurà de ser reutilitzat d’acord amb el Decret 200/2004, d’1 d’octubre, del Consell de la Generalitat, pel qual es regula la utilització de residus inerts adequats en obres de restauració, condicionament i farciment, o amb finalitats de construcció. Pel que fa al material extret durant la construcció de la bassa (codi LER 17 05 04), serà aplicable tant el Decret 200/2004 com l’Orde APM/1007/2017, de 10 d’octubre, sobre normes generals de valorització de materials excavats per a utilitzar-los en operacions de rebliment i obres diferents al lloc en les quals es van generar.

12é) En el cas que, per diversos motius, es renuncie a l’ús del sondeig (falta de cabal, mala qualitat de l’aigua, afonaments en el pou, etc.), s’haurà de procedir a clausurar-lo i segellar-lo, així com a restaurar el terreny a la situació original, ja que els pous abandonats o en desús constituïxen vies potencials puntuals de contaminació d’aqüífers i de riscos físics per a les persones.

*Segon*

De conformitat amb el que preveu l’article 47 de la Llei 21/2013, de 9 de desembre:

A. L’informe d’impacte ambiental es publicarà en el *Diari Oficial de la Generalitat Valenciana*, sense perjuí de publicar-lo en la seu electrònica de l’òrgan ambiental.

B. L’informe d’impacte ambiental perdrà la seua vigència i cessarà en la producció dels efectes que li són propis si, una vegada publicat en el *Diari Oficial de la Generalitat Valenciana*, no s’ha procedit a autoritzar el projecte en el termini màxim de quatre anys des de la publicació d’este, llevat que s’acorde la pròrroga de la vigència de l’informe d’impacte ambiental.

C. L’informe d’impacte ambiental no serà objecte de cap recurs, sense perjuí dels que, si és el cas, siguen procedents en via administrativa o judicial davant de l’acte, si és el cas, d’autorització del projecte.

*Tercer*

L’òrgan substantiu publicarà en el butlletí oficial corresponent la decisió d’autoritzar o denegar el projecte, en els termes que preveu l’article 48 de la Llei 21/2013, de 9 de desembre.

  

València, 9 de gener de 2024

Miguel Ángel Ivorra Devesa

Director general d'Urbanisme, Paisatge i Avaluació Ambiental